সংস্কৃতি বিনিময়ের নামে এদেশের মা-মাটি-মানুষের হাজার বছরের সংস্কৃতি-কৃষ্টিকে ধ্বংস করা হচ্ছে। আউল-বাউল-জারি-সারি-ভাটিয়ালির বদলে কীর্তন-ভজনের চর্চাকে গুরুত্ব দেয়া হচ্ছে। ভারতের সিনেমা ঢাকায় দেখানো হচ্ছে। ভারতের সিনেমা যেভাবে ঢাকায় দেখানো হয় এবং ভারতের শিল্পীদের বাংলাদেশের স্যাটেলাইট টিভিগুলোতে প্রতিদিন যেভাবে অনুষ্ঠান করতে দেয়া হয় বিশ্বের অন্য কোনো দেশের ক্ষেত্রে সেটা কল্পনা করা যায়? মূলত ভারত বাংলাদেশের চ্যানেলগুলোই দেখায় না। অথচ বিশ্বের তাবৎ দেশের ক্ষেত্রে এক ধরনের পররাষ্ট্রনীতি দৃষ্টিভঙ্গি আর ভারতের ক্ষেত্রে অন্য নীতি? ভারত এমন একটি হিন্দুত্ববাদী আগ্রাসী রাষ্ট্র যে বাংলাদেশ ছাড়া প্রতিবেশী কোনো দেশের সঙ্গে সুসম্পর্ক নেই। অথচ আমাদের কাছে নেতানেত্রীদের কাছে দিল্লির লাড্ডু এতই মিষ্টি? আমাদের নেতানেত্রীদের বোঝা উচিত ১৬ কোটি মানুষের বাংলাদেশ কারো দয়ায় দান নয়। এক সাগর রক্তের বিনিময়ে অর্জিত এ দেশ প্রায় প্রতিটি সেক্টরে সাফল্য দেখিয়েছে। ক্রিকেট খেলা লাল-সবুজের পতাকাকে অনেক উঁচুতে নিয়ে গেছে। অতএব...।